[{"text_idx": "#000004", "text": "Uus plaatZetod\"La\u0308tsi pitto\" (ise va\u0308lja antud)8/10"}, {"text_idx": "#000005", "text": "Kui Zetod 2003. aastal Va\u0308rskas noorte kultuuriprojektina alustasid, vo\u0303is peagi saabuvat folgiplahvatust vaid aimata. Skeene ta\u0308naste lipulaevadeni nagu Trad.Attack! vo\u0303i Curly Strings ja\u0308i pea ku\u0308mme aastat, teiseks juuniks pruuniks saamisest ei teadnud veel keegi suurt midagi ning naba ko\u0303ditavad hiired seostusid parimal juhul tolmukorra alla mattunud lastelauludega. Katsetusest ristata seto folkloori rock-muusikaga on aga saanud ta\u0308naseks va\u0308a\u0308rikates aastates kooslus ning kunagistest hilisteismelistest folkpunkaritest vaat et z\u030canri noored veteranid."}, {"text_idx": "#000006", "text": "Radikuliidiohtu o\u0303nneks veel ei paista. Vastupidi, arvestades, et Zetodel ta\u0308itub peagi 20. aasta juubel, vo\u0303ib peamiselt imestada, et albumipealkirjani \"La\u0308tsi pitto\" on kulunud no\u0303nda kaua. Just peona vo\u0303ib kirjeldada ba\u0308ndi esinemisi ja ehkki hoogsa jalatatsutamise ru\u0308tmis on liikunud ka viis senist, annab va\u0308rskeim u\u0308llitis ehk ko\u0303ige paremini edasi \u2013 kui muidugi tunamullune kontsertalbum ko\u0303rvale ja\u0308tta \u2013 ba\u0308ndi energilisest lavavormi."}, {"text_idx": "#000007", "text": "Kontserte on viisik andnud viimasel ajal siiski u\u0308sna napilt. Vaevalt on vaja po\u0303hjuseid kaugelt otsida \u2013 ba\u0308ndi ninamehe Jalmar Vabarna aeg on kulunud Eesti uue etno lipulaeva Trad.Attacki maailmavallutuse ning Setomaa su\u0308dames Treski ku\u0308u\u0308nist u\u0308le riigi kohale so\u0303itmist va\u0308a\u0308riva kontsertpaiga loomisele. Eri tegemiste vahel on jaganud end ka u\u0308leja\u0308a\u0308nud koosseis: Matis Leima viiulil, Artur Linnus akordionil, Jaanus Viskar bassil ja Martin Ku\u0308tt trummidel."}, {"text_idx": "#000008", "text": "Hoogu pole muud tegemised aga na\u0308htavasti maha to\u0303mmanud ega nooruslik energia taltunud. Kuues album on pealkirjale vastav ku\u0308te. Juba mo\u0308o\u0308dunud suvistel esinemistel ko\u0303lanud \"Miko-miko\" lo\u0308o\u0308b ukse enesekindlalt lahti. Vahepeal hip-hop'iga flirtinud tekst la\u0308heb u\u0308le \"Haavaoksa ra\u0308piks\", mis on juba ta\u0308itsa ta\u0308isvereline seto ra\u0308pp. U\u0308he meeldeja\u0308a\u0308vaima mulluse kodumaise kontserdielamuse eest vastutaski just Zetode koosto\u0308o\u0308 hittba\u0308ndiga 5MIINUST. Parafraseerides viimaste ta\u0308navust suvehitti: me voy me voy me voy, vamo a Setomaa oi\u0301."}, {"text_idx": "#000009", "text": "Esimene kolmest ja\u0308rjestikkusest topeltnimega palast \"Ooda-ooda\" surub pedaali veelgi enam po\u0303randasse. \"Tere-tere\" pakub sinna otsa hingeto\u0303mbepausi, kuid mo\u0303jub ka albumi suurima valearvestusena. Kui ikka ku\u0308te, vo\u0303iks nii lo\u0303puni liikuda. Eks ole Zetodes kogu pa\u0308rimusarmastuse juures olnud alati ma\u0308rkimisva\u0308a\u0308rne annus just pille puruks raiuda a\u0308hvardavat vana kooli punkba\u0308ndi, kel u\u0308hist sama palju Punkentsefaliidi vo\u0303i Kurjami kui Taarka ja seto leeloga. Peoplaat annaks vo\u0303imaluse oma sisemine Ramones lo\u0303plikult valla pa\u0308a\u0308sta ja u\u0308ksnes u\u0308hest paariminutilisest energialaksust teise so\u0308o\u0308sta."}, {"text_idx": "#000010", "text": "\"Vaa-vaa\" a\u0308ratab o\u0303nneks peo taas elule ning kulmineerub lo\u0303puosas ja\u0308rjestikkuste kaasahaaravate tempovahetustega. Ja\u0308rele ja\u0308a\u0308vad veel esiksingel \"Kos ti peri\" ja \"Pohmela\" \u2013 albumi ko\u0303ige rajum pala, mille sisust saab ku\u0308llap aru ka so\u0303nagi seto keelt to\u0308nkamata ning mis toob meelde Trad.Attacki \"Kabala\"."}, {"text_idx": "#000011", "text": "\"La\u0308tsi pitto\" kontekstis on pohmellilooks o\u0303igupoolest rahulikumaks lo\u0303punoodiks ja\u0308etud \"Vihmalaul\". Postskriptumina lisanduvad veel kolm kontsertsalvestust mulluselt Viljandi folgilt, aga albumi po\u0303hiosa piirnebki vaid kaheksa loo ja vaevu 29 minutiga. Vo\u0303ib ko\u0303lada pa\u0308rast eelmist albumit \"La\u0308tsi liina\" vo\u0303etud nelja-aastast pausi napilt, kuid korraliku prasniku ka\u0308ima to\u0303mbamiseks piisab ta\u0308ielikult."}, {"text_idx": "#000012", "text": "20. su\u0308nnipa\u0308eva ta\u0308histav ba\u0308nd Zetod: kardeti, et hakkame traditsioone lo\u0308rtsima"}, {"text_idx": "#000013", "text": "Arvustus. Vo\u0303rratult va\u0308rske King Stingray"}, {"text_idx": "#000015", "text": "Viljandi pa\u0308rimusmuusika festival kogus ligi 25 000 ku\u0308lastust"}, {"text_idx": "#000017", "text": "Viljandi pa\u0308rimusmuusika festival avalikustas esimesed esinejad"}, {"text_idx": "#000018", "text": "5Miinust Eesti muusikamaastikust: ja\u0308a\u0308dakse va\u0308ga palju enda raamidesse kinni"}, {"text_idx": "#000019", "text": "\"Kultuuristuudio. Arutelu\" uurib, kuidas kompida valupunkte Eesti ajaloos"}, {"text_idx": "#000020", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000028", "text": "ERR ta\u0308histab rahvusvahelist muusikapa\u0308eva meeleoluka programmiga"}, {"text_idx": "#000029", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000030", "text": "Paavlis esineb USA post-punk ba\u0308nd Algiers"}, {"text_idx": "#000036", "text": "Avalik debatt Eesti akadeemilise muusikahariduse raskustest"}, {"text_idx": "#000039", "text": "Draamasarja \"Estonia\" produtsent: eesma\u0308rk on sarja igal pool maailmas na\u0308idata"}, {"text_idx": "#000041", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000043", "text": "Haapsalu kultuurikeskuses avati na\u0308itus aulidest"}, {"text_idx": "#000044", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000045", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000046", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000047", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000048", "text": "Edetabel. Aasta parimad albumid 2022"}, {"text_idx": "#000049", "text": "Aasta parimad albumid 2022. Isiklikud edetabelid"}, {"text_idx": "#000050", "text": "U\u0308levaade. Aasta parimad lood 2022"}, {"text_idx": "#000054", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]